b'\n_START_ARTICLE_\nDome Fuji (forskningsstasjon)\n_START_PARAGRAPH_\nDome Fuji (\xe3\x83\x89\xe3\x83\xbc\xe3\x83\xa0\xe3\x81\xb5\xe3\x81\x98\xe5\x9f\xba\xe5\x9c\xb0 D\xc5\x8dmu Fuji Kichi) er en japansk forskningsstasjon i Antarktis, beliggende 3810 moh. p\xc3\xa5 Valkyrjedomen i Dronning Maud Land. Den ble etablert i januar 1995 og opereres som en sommerstasjon av National Institute of Polar Research. Stasjonen best\xc3\xa5r av \xc3\xa5tte bygninger p\xc3\xa5 tilsammen 407 m\xc2\xb2 og har en kapasitet p\xc3\xa5 15 personer. Den ligger om lag 1000 kilometer s\xc3\xb8r for Japans hovedbase i Antarktis, Syowa._NEWLINE_Ved Dome Fuji utf\xc3\xb8res det et stort program innen boring av iskjerner. Det er hentet opp over 700\xc2\xa0000 \xc3\xa5r gammel is fra 3000 meters dybde. Det gjennomf\xc3\xb8res ogs\xc3\xa5 atmosf\xc3\xa6riske observasjoner.'